# 5. Estamos chegando

# Xa se ve o final. E...aprendiches moito?

Ao longo desta viaxe ao pasado, tivestes oportunidade de explorar e coñecer un pouco mellor unha etapa histórica verdadeiramente interesante: a Baixa Idade Media. Os textos lidos, as actividades prácticas realizadas, as investigacións levadas a cabo a bo seguro que vos permitiron coñecer considerablemente mellor unha época tida por escura, pouco coñecida. A Baixa Idade Media foi frecuentemente subestimada non por falta de importancia, senón pola existencia de prexuízos históricos e culturais que a relevaron a un segundo plano. Considerada como unha época escura foi frecuentemente vista como un período de estancamento entre a Idade Media e a Idade Moderna, malia ser un período de profundas transformacións. Porén, os actuais avances na investigación están a iluminar este período e demostrando que a Baixa Idade Media foi unha fase de grande importancia, unha fase rica en cambios sociais, económicos, políticos, relixiosos, culturais... que definiron en boa medida o rumbo da historia.

A modo de conclusión, o desenvolvemento deste proxecto permitiuvos acadar unha base sólida de coñecementos sobre a Baixa Idade Media, concretamente sobre as diferentes crises acontecidas (económica, social, relixiosa, política...), as consecuencias das mesmas (relixiosas, sociais, económicas, políticas, as Guerras Irmandiñas...) e comprender que o mundo, que a sociedade europea, se encamiñaba cara a unha nova etapa histórica, cara á a Idade Moderna. Así mesmo, todo o traballo desenvolvido tamén vos permitiu achegarvos ao mundo da investigación histórica: buscar fontes, seleccionar, resumir... e dar a coñecer os vosos resultados.

Para vela máis grande, pica enriba da imaxe.

Esquema-resumo

## Lectura facilitada

As actividades feitas permitíronvos coñecer mellor a Baixa Idade Media.

Este período frecuentemente é considerado escuro e pouco importante.

Considerouse unha etapa de estancamento.

Pero é un período moi interesante e rico en cambios.

Os actuais estudos están dándolle máis importancia a esta fase.

A modo de conclusión:

Acadastes uns sólidos coñecementos teóricos sobre a Baixa Idade Media.

Coñeciches as crises acontecidas.

Houbo crises económicas, sociais, relixiosas, e políticas.

Coñecihes as consecuencias das mesmas.

Houbo consecuencias variadas: relixiosas, sociais, económicas, políticas, as Guerras Irmandiñas...

Comprendestes que a sociedade europea avanzaba cara á a Idade Moderna.

Achegástesvos ao mundo da investigación histórica

Aprendestes a buscar fontes, seleccionalas

e tamén a dar a coñecer os vosos resultados.

## Audio

audio/mpeg

# Rúbrica de coavaliación

Rúbrica de coavaliación: "A crise da Baixa Idade Media: cando algo se pode torcer... tórcese"
| Excelente | Moi ben | Ben | Necesita mellora | Deficiente
--- | --- | --- | --- | --- | ---
Claridade e organización da presentación | A presentación foi moi clara, ben estruturada e fácil de seguir. (1) | A presentación foi clara e ben organizada, con pequenos erros. (0.75) | A presentación foi comprensible pero algo desorganizada. (0,75) | A presentación foi confusa ou difícil de seguir en varios momentos. (0,50) | A presentación foi moi confusa e careceu de estrutura.. (0,20)
Dominio do contido | Mostraron un dominio completo do tema e responderon preguntas con seguridade. (1) | Mostraron un bo dominio do tema, con algunhas pequenas dúbidas. (0,75) | Mostraron un coñecemento básico pero insuficiente. do tema (0,75) | Mostraron dificultades para explicar o tema ou responder preguntas. (0,50) | Non demostraron coñecemento suficiente do tema. (0,20)
Creatividade e orixinalidade | O traballo foi moi creativo, orixinal e chamou a atención. (1) | O traballo foi creativo e tivo elementos orixinais. (0,75) | O traballo foi adecuado pero pouco creativo. (0,50) | O traballo foi pouco orixinal ou falto de ideas novas. (0,50) | O traballo foi totalmente rutineiro ou copiado. (0,20)
Participación visible dos membros do grupo | Todos os membros participaron de forma equilibrada e activa. (1) | A maioría dos membros participaron activamente. (0,75) | Algúns membros participaron, pero non de forma equilibrada. (0,50) | Poucos membros participaron, mentres outros case non interviñeron. (0,25) | Apenas participou un ou ningún membro de forma activa. (0,20)
Calidade global do traballo | O traballo foi excelente e destacou polo esforzo e a calidade.. (1) | O traballo foi bo e reflicte esforzo e dedicación. (1) | O traballo foi aceptable, pero con falta de detalles ou esforzo. (0,5) | O traballo foi incompleto ou pouco traballado. (0,25) | O traballo foi de baixa calidade ou non cumpriu os obxectivos. (0,20)

Elaboración propia (proxecto cREAgal). Rúbrica de coavaliación: "A crise da Baixa Idade Media: cando algo se pode torcer... tórcese" (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Ficheiros anexos: autoavaliación

Avalíate ti mesmo. Reflexiona e valora o teu traballo e as túas aportacións ao grupo...

Descarga o documento e cúbreo.

- Autoavaliación en formato PDF (abre nunha nova xanela) (Nova xanela)

# Valoremos o traballo realizado polos demais

Volve ao teu diario de aprendizaxe para completar a última fase 5.

Valora o traballo realizado polos teus compañeiros e compañeiras.

Segue traballando así! Estás a facelo xenial!

# Tarefa grupal

Para aplicar o aprendido ides tentar convertervos nun agricultor ou nunha agricultora de mediados do século XIV da Normandía francesa. Podedes chamarvos Pierre Dupont ou Marie Lemoine e ides mandarlle, a través dun sacerdote que ía facer o camiño de Santiago, unha carta a un irmán ou unha irmá que tendes na Cidade do Apóstolo (poderíanse chamar Jacques ou Jeanne, por exemplo).

Na carta, despois das formas de cortesía habituais, deberedes contarlle aos vosos familiares a difícil situación na que vos atopades dado que o campo está a atravesar unha época complicada a nivel económico, político e social.

Na redacción deberes tocar, cando menos, os seguintes puntos:

- Condicións meteorolóxicas adversas.
- Imposibilidade de seguir coas cavaduras.
- Esgotamento das terras.
- Substitución de cultivos (cultivos téxtiles van desprazando os destinados á produción de alimentos).
- Redución de colleitas e a súa influencia no total da poboación.
- Ambiente de malestar social que se vive na rexión (podería haber unha revolución?).
- Tras da descrición da situación deberedes empregar as tradicionais formas de despedida. Non esquezades que estades escribindo unha carta a alguén da vosa familia.

Para poder ver un posible modelo de carta, picade aquí.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)